Johannes Bugenhagen
Store norske leksikon,Religion og filosofi,Religioner og livssyn,Kristendom,Protestantisme
Johannes Bugenhagen, tysk reformator. Fra 1517 var han lektor i klosteret Belbuck, men gikk over til det lutherske (protestantiske) standpunkt i 1520 og dro i 1521 til Wittenberg hvor han i 1523 ble sogneprest og fra 1535 dessuten professor ved universitetet.
Bugenhagen var en av Martin Luthers viktigste medarbeidere. Han var den lutherske reformasjonens organisator og fikk sin største betydning ved sine kirkeordninger eller kirkeordinanser. I 1528 utarbeidet han kirkeordningen i Braunschweig, i 1529 for Hamburg, i 1530–1532 for Lübeck og i 1534–155 for Pommern.I 1537 kalte Christian 3 Bugenhagen til Danmark for å ordne den danske kirkeforfatningen etter at Danmark hadde innført reformasjonen. Bugenhagen ble der i to år og utrettet mye for kirke og universitet, han ble også betraktet som en slags overbiskop. 2. september 1537 ordinerte han de sju første evangeliske biskopene i den dansk-norske kirke, som ved denne ordinasjonen mistet den apostoliske suksesjonen. Les mer i Store norske leksikon reformasjonen